Budapest 28. sz. Országgyűlési Egyéni Választókerületi
Választási Bizottság

Tárgy: Jelölt nyilvántartásba vétele

Határozat száma: 17/2010.(III.16.) OEVB 

A Budapest 28-as számú Országgyűlési Egyéni Választókerületi Választási Bizottsága (a továbbiakban OEVB) 2010. március 16-án a Budapest, XIX. ker. Polgármesteri Hivatal (Városház tér 18-20.) I.31. sz. helyiségében tartott ülésén az alábbi 

határozatot 
hozta:

A választási bizottság 4 igen szavazattal, 0 nem szavazattal
 
Ritter Attila Jánost (lakcím),
a Magyar Demokrata Fórum,
Szabad Demokraták Szövetsége-a Magyar Liberális Párt

jelöltjét a 28. számú Országgyűlési Egyéni Választókerület országgyűlési képviselő jelöltjeként nyilvántartásba vette. 

E határozat ellen bármely választópolgár, jelölt, jelölő szervezet, illetőleg az ügyben érintett jogi személy a Fővárosi Választási Bizottsághoz (1052 Bp. Városház u. 9-11.) fellebbezést nyújthat be. A fellebbezést a helyi választási bizottságnál kell előterjeszteni a megtámadott határozat meghozatalától számított 3 napon belül, 2010. március 19. (péntek) 16,00 óráig.

Indokolás:

A választási bizottság a Ve. 54.§ (1) bek. alapján a leadott ajánlásokat ellenőrizte, ennek során megállapította, hogy a benyújtott 769 db ajánlószelvény közül 757 db érvényes, illetve 12 db a Ve. 50.§ (1) bekezdésben foglalt indokok szerint érvénytelen, ezért a Ve. 55. § (2) bek. értelmében a jelöltet nyilvántartásba vette.

E határozat elleni jogorvoslat lehetőségét a Ve. 79.§ (1) bek., 80.§ (1)-(2) bek. állapítja meg. A Ve. 80.§ (4) bek. értelmében a fellebbezésnek tartalmaznia kell a fellebbezés benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét. A fellebbezés benyújtójának választása szerint telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát vagy elektronikus levélcímét. Az OEVB hatásköre a Ve. 90/A. §. (2) bek. a./ pontján alapul.

Budapest, 2010. március 16.

kmf.

 Dr. Bizek Dezső
 Bp. 28. sz. OEVB elnöke